Lëtzebuerger vum Joer

De Lëtzebuerger vum Joer ass eng Wiel, déi zanter 2008 vun RTL Lëtzebuerg organiséiert gëtt. Zanter dem Joer 2012 gëtt parallel eng Fra zur Lëtzebuergerin an e Mann zum Lëtzebuerger vum Joer gewielt. Dës Wiel soll Persounen auszeechnen, déi de Public duerch besonnesch Leeschtunge markéiert hunn. Jidderee ka Virschléi vu Persounen, déi dësen Éierentitel verdénge kéinten, un RTL schécken. E Jury wielt dann 10 Fraen an 10 Männer aus a stellt se da vir, ier zur Ofstëmmung opgeruff gëtt. Den 31. Dezember ginn dann d'Nimm vun de Gewënner verëffentlecht.

Bis elo hunn dës Persounen den Titel Lëtzebuergerin a Lëtzebuerger vum Joer gewonnen:

 2025: D'Educatrice Daisy Semedo huet den 21. Februar 2025 am Jugendhaus zu Déifferdeng de 14 Joer ale Luca reaniméiert, nodeems hie beim Foussballspillen zesummegaange war a mat Ootmen opgehalen hat. De Beruffspompjee Patrick Raus huet de 7. Januar 2025 eng Fra am Pafendall aus der Uelzecht gerett.
 2024: De Mike Dickes huet als Beruffspompjee, deen net am Déngscht war, bei engem Hausbrand e Jong iwwer den Daach vun den Noperen aus dem Damp gerett. D'Chantal Keller huet no engem Hiereschlag d'ASBL Blëtz gegrënnt fir op d'Thema Hiereschlag opmierksam ze maachen.
 2023: Den un ALS erkrankte Georges Klepper fir säi Buch 140 Jahre Luxemburger Sportgeschichte(n) an d'Jakkie Paulus, déi beim CGDIS als benevole Mataarbechterin an éischt weiblech Chef vum Groupe de Support Psychologique engagéiert ass.
 2022: Dr Bernard Thill, Benevole bei Médecins du Monde a Karen Van Hout mat hirer ASBL Ambulanz Wonsch.
 2021: D'Personal vum Gesondheet- a vum Fleegesecteur. Fir d'Fraen huet d'Presidentin vun der Beruffsassociatioun Anil vun den Infirmièren an Infirmieren, d'Anne-Marie Hanff de Präis entgéint geholl. Fir d'Männer den Anästhesist Dr. Marco Klop fir seng Initiativ #Yeswecare
2020: D'Fraen an d'Männer aus dem Gesondheets- an dem FleegesecteurD'Lëtzebuerger 2020
 2019: Jenny Warling (Karateka) a Remy Eiffes (Zaldot)Lëtzebuergerin a Lëtzebuerger 2019
 2018: Gwen Daufeld (Aarbecht mat Demenzkranken) a Jeff Herr (Wonschkutsch)Lëtzebuergerin a Lëtzebuerger 2018
 2017: Martine Kohl (Street Angels) an André Bichel (Polizist)Lëtzebuergerin a Lëtzebuerger 2017
 2016: Nathalie Scheer (ALS-Patientin) a Marcel Steffen (Polizist)Lëtzebuergerin a Lëtzebuerger 2016
 2015: Yasmine Grisius (Polizistin, posthume Präis) a Jean Asselborn (Ausseminister)Lëtzebuergerin a Lëtzebuerger 2015
 2014: Noémie Siebenaller a Camille Arend (zweemol e posthume Präis, well déi 2 Mataarbechter vun "Le soleil dans la main" ware bei engem Fligeraccident an Afrika ëm d'Liewe komm)Lëtzebuergerin a Lëtzebuerger 2014
 2013: Sylvie Conter (Riichterin) a Gaston Vogel (Affekot)Lëtzebuergerin a Lëtzebuerger 2013
 2012: Eliane Leger (Infirmière) a Romain Hilbes (Buschauffer a Liewensretter)Lëtzebuergerin a Lëtzebuerger 2012
 2011: Xavier Bettel (Stater Buergermeeschter)Lëtzebuerger 2011
 2010: Andy Schleck (Vëlosfuerer)Lëtzebuerger 2010
 2009: Andy Schleck (Vëlosfuerer)Lëtzebuerger 2009
 2008: Jean-Claude Juncker (Premier)Lëtzebuerger 2008

Kategorie:RTL
Kategorie:Gesellschaft
Kategorie:Lëtzebuergesch Auszeechnungen